**Lângă iaz**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lângă iaz pe piatra morii

Stă-ntinsă parcă la soare

Să-şi usuce al său chin

O stea în formă de floare.

De când stă,nu ştie nimeni,

N-a fost poate nici văzută,

Geme-ncet,parcă ar spune

Căci de nimeni nu e vrută.

O privesc şi nu-mi dau seama

Din ce parte-ar fi venit,

Din cer sau din Carul Mare,

Tot rămân nedumerit.

Mă îndrept spre ea uşor,

S-o privesc mai de-aproape,

N-aş dori,din întâmplare,

Să dispară şi să-mi scape.

O mângâi şi simt căldură

Ce-mi trece prin trup uşor,

Simt cum inima-mi tresare,

Şi-s cuprins de mult fior.

Mă retrag un pas în spate,

Nu cumva am neplăceri?

Iar ea îşi deschide ochii

Cu parfum ce-mi dă plăceri.

Cred c-atât a vrut să ştie

De tot că nu-i părăsită

Şi se stinse-apoi pe loc

Cu dorinţa-i împlinită.

Cu-al ei chip întipărit

Am rămas pe veşnicie,

Lângă iaz pe piatra morii

Pun mereu flori de câmpie.

Şi-altă dată de va cade

Stea din cer sau Carul Mare,

Să cadă pe-acele flori

Şi să se transforme-n floare.